
इन्द्र साली 


नेपालभाषा समालोचना a समालोचकपि 


विश्व साहित्यय्‌ समालोचनायागु प्रादुर्भाव जूगु ता 
ई दये घुंकल। पूर्वीय साहित्यय्‌ नं समालोचना प्राचीन इलं निसे 
विकास जूगु खः। आचार्य भरत मुनियात पूर्वीय समालोचनाया 
aar: अले बैगु सैद्धान्तिक ग्रन्थ नाट्यशास्त्रयात समालोचनाया 
आदिग्रन्थया रुपय्‌ पूर्वीय साहित्यय्‌ प्रतिस्थापित यानातःगु 
दु । पाश्चात्य साहित्यय्‌ नं समालोचना परम्परा प्राचीन इलं 
निस विकास जुइ ge खः | एरिष्टोफेनस, daten ब 
एरिष्टोटल आदि नांया च्वमिपिनिगु पाखे समालोचना प्रारम्भ 
जूगु खँयात स्वीकार यानातःगु दु | नेपालया साहित्यय्‌ ख्यलय्‌ 
समालोचनायात दुबाला यंकेबलय्‌ नेपालया मेमेगु भाषाया 
साहित्य सिके नं नेपाली भाषाया समालोचना परम्पराया 
इतिहास ताहाकः व तब्या ज्‌। नेपाली भाषाया विकास जुजु 
दामुपालया इलय्यागु अभिलेखपाखे जूगु खःसा 
पृथ्वीनारायण शाहया इलय्‌ सुबानन्ददास पाखे काब्यं बाणी 
प्राप्त याःगु खः। HÄH समालोचनाया परम्परा १०० दँ मयाये 
धुंकल। मोतीराम भट्टयागु कवि भानुभक्तया जीवन चारि 
त्र - ने. सं. १०११) हे नेपाली समालोचना साहित्ययागु दकले 
न्हापांयागु कृति प्रमाणित जुइ धुंकुगु दु | नेपाली भाषाय्‌ 
समालोचना साहित्ययागु नी जूगु थ्यंमथ्यं प्यंगू दशक लिपा 
जक नेपालभाषाया समालोचना नी जूगु खः । नेपालभाषाय्‌ 
प्याखंया नी जूगु निद्रः दँलिपा, काब्य बाणी थ्वःगु थ्यंमथ्यं 
४३५ Terr, छघा प्याखं प्रारम्भ जूगु २८२ दँलिपा, बाखं नं 
आधुनिकताया बां क्यूगु थ्यंमथ्यं स्वंगू दशकन्ह्यः ब निबन्धं 


आधुनिकतायात स्पर्श याःगु थ्यंमथ्यं ij दशक TU: 


समालोचना साहित्य नेपालभाषाय्‌ विकास जूगु खः | खःला 
नेपालभाषाय्‌ संस्कृत भाषायागु लक्षण ग्रन्थपाखे भाषान्तर 
यानाः टिकात झी आजुपिंसं ल्ह्ययामतःगु मखु | तर मौलिक 
समालोचनाया ग्रन्थ ब सृजनशील समालोचनायागु धाःसा 
विकास जुइ फुगु खनेमदु | उकि नेपालभाषा साहित्यया निंतिं 
सृजनशील समालोचना अन्य विधा सिकें तस्सक TII 
धायेमाः । 


[धर्मआदित्य धमाचा AFATE A. सं. १०२२-१०८३) 


नेपालभाषा साहित्य ख्यलय्‌ समालोचना साहित्ययागु श्रीगणेश . 





यायेगु मूल श्रेय नं धर्म आदित्यजुयात हे प्राप्त जुइ। छायघाःसा 
थ्वैगु कृतल हे नेपालभाषा समालोचना साहित्ययागु प्रारम्भ 
जूगु खः। बि. सं. १०४६ da नेपालभाषा ब थ्वया साहित्य 
नां यागु लेख क्रमश कथं पिदंगु खः | नेपालभाषा साहित्यया 
समालोचना साहित्ययागु प्रस्फुटन नं थ्व हे लेखं जूगु खः। गुगु 
लेख थ्वैगु सम्पादनय्‌ पिदंगु बुद्धधर्म व नेपालभाषा 
पत्रिकाय्‌ क्रमशः कथं पिदंगु दु । थ्व भाषाय्‌ समालोचनात्मक 
आग्रह घाःसा विकास यायेग_ sam थ्बैत हे मूल श्रेय 


_ बिइमाः। नेपाली भाषाय्‌ मोतीराम भट्ट कवि भानुभक्तया 


जीवन चरित्र saar समालोचनायागु प्रारम्भ यात धाःसा 
नेपालभाषाय्‌ नेपालभाषा व थ्वया साहित्य च्बया 
धर्मआदित्य धर्माचार्यजु समालोचनायागु परम्परायात sf 
गणेश याना: थकल। उकिं धर्मआदित्य धर्माचार्य नेपालभाषाया 
न्ह्यलुवाः समालोचक कथं स्थापित जूम्ह खः। वैगु कूतलं हे 
समालोचना साहित्ययागु प्रारम्भ जूगु E: वैगु जीवनकालय्‌ 


_ समालोचनात्मक कतित पिदंगु खनेमदु । बरु बुद्धधर्म व 


नेपालभाषा पत्रिकाय्‌ च्वःगु सम्पादकीयय्‌ समालोचनायागु 
नं जक मखु समालोचनात्मक प्रवृत्तिपाखे उन्मेष जुयाच्वंगु 
खनेदु | लिपा महाकवि चित्तधर हृदय नं बुद्धधर्म व 
नेपालभावाय्‌ क्रमशः कथं पिदंगु नेपालभाषा ब vaar 
साहित्ययात सफूया रुप ने. सं. १०८४ महाकवि चित्तधर 
हृदययागु सौहार्दता बिल | 


(ने. सं. १०३५-११०८) खला 
_रलध्वज जोशी नेपालभाषा समालोचना साहित्य ख्यलय्‌ 


पदार्पण ज्वी न्हय: नेपाली समालोचना साहित्यय्‌ प्रतिष्ठित 
समालोचककथं नां जाये gem खः | नेपाली भाषाय्‌ 
जोशीयागु समालोचना यात्रा ने. सं. १०६२ dq जुइ U 
खः। थ्वया न्हयूदँलिपा जक नेपालभाषाय्‌ खने दयेक बःगु 


T: ने. सं. १०६९ dq जोशी तत्काल धर्मोदय पत्रिकाय्‌ 
पिदंगु बाखं धर्मोदयया कहानित नांयागु समालोचनात्मक 
सेख धर्मोदयलय्‌ हे पिदंसेलि नेपालभाषा समालेचना साहित्य 


hs 


पलिस्था ३९ 





ख्यलय्‌ यात्रा प्रारम्भ जूगु ख:। रत्नध्वज जोशी समालोचनात्मक 
लेखत vaal: नेपालभाषा समालोचना साहित्ययात तःमि व 
सुदृढ याना थक्‌गु दु। नापं थः समकालीन समालोचकततय्‌गु 


समालोचनात संग्रह ब सम्पादन याना: साहित्य सुलचं नामं. 


संग्रह नं ने. सं १०७१ dq पिकयाः समालोचना विकासया नितिं 
sp आधारभूमि दयेकीगु नं ज्या याना थक्‌गु दृ | 


| रत्नध्वज जोशीयागु- समालोचनाय्‌ धरब्वाना 

स्वयेबलय्‌ पूर्वीय समालोचना पद्धतीपाखे आपालं प्रभावित जूगु 
खनेदु । नापं थःगु परिकल्पनाकथं बांलागुयात बाला व 
बांमलागुयात बांमला धायेगु हे वैगु समालोचनाया प्रविधि 
खः। समालोचक रत्नघ्बज जोशीयागु धमोदियया कहानीत, 
ती aan लिस: व नःलि कविता संग्रह सम्बन्धी 
आलोचना, प्रत्यालोचना उप्वः चर्चित जूगु दु। खःला जोशीं 
समालोचनायागु विकासया RA Tj योगदान बिल व 


सरहाहनीय ज्‌ तर वैगु छग्‌ कमजोरी दु व खः ade, 


असंयमिता। सुना नं är समालोचनायात कयाः सुना नं टिका 
टिप्पणी यातकि बं सह याये मफु गुकियाना बं उकियागु 
प्रतिवाद हथासं याइगु। थुकयं a यानातःगु प्रतिबाद लेखतय्‌गु 
छगू मुनाःया रुपय्‌ ने. सं ११०० ty लिस: नामं पिदंगु दु । 


varsa जोशीया समालोचनात मध्ये बाख 


साहित्यय्‌ बैगु समालोचना गम्भीर, उपलब्धीमूलक उप्बः जूगु 


खनेदु । बाखं साहित्ययात कयाः गुगु समालोचना यात व 
उत्कष्ट ज्‌ धकाः आपासिगु राय q) बाखंयात कयाः 
सरसरी विश्लेषण जक मयाः बरु बाखंयागु शैली ब शिल्प 
पक्षयात नं विश्लेषण यानाः आधुनिक बाखंयागु नितिं शिल्प 
गुगु रुपय्‌ प्रस्तुत यायेमा उकियात बालाक प्रकाश यायेगु कृतः 


यानातःगु दु । रत्नध्वज जोशीयागु समालोचनाया प्रतिवाद - 


at समालोचकतयगु सिके sa: जूगु दु। थुकि यानाः 
रत्नघ्वज थःगु समालोचक व्यक्तित्व बांलाकेगु अवसर 
चूलाःवन | नेपालभाषा समालोचना साहित्यय्‌ वैगु 
समालोचनायागु प्रतिवाद आपालं सुधार यानाः यंकेगु अवसर 
दत गुकिं यानाः नेपाली समालोचना साहित्यय्‌ थःगु व्यक्तित्व 
प्रस्फूटन यायेगु बांलागु अवसर JAA | 


रलध्वज जोशीयागु निबन्ध संग्रहलय्‌ मुनातःगु 
निबन्धय्‌ नं समालोचना सम्बन्धी धारणात संश्लिष्ट यानातःगु 
दु। गये आरती (११०७) निबन्ध संग्रहलय्‌ समीक्षात्मक च्वसुत 
` नं मुनातःगु दु । नेपालभाषाय्‌ साहित्यया तिसा नांयागु 
साहित्यालंकार सम्बन्धी ग्रन्थ ने. सं. १०९३ da पिदंगु 
खनेदु। थ्वया नापं आपः: इथें समालोचना पत्पत्रिकाय्‌ पिडंगु 


iam भेछ 


समालोचना 


खनेदु तर कृतिया रुपय्‌ धाःसा उलि पिदंगु खनेमदु। . 
रामहरि जोशी | (ने. सं. १०४८) नेपालभाषा . 


साहित्य ख्यलय्‌ रत्नध्बज जोशी लिपा जक खने TATA 


बहु आयामिक प्रतिभा खः रामहरि जोशी । नेपाल ऋतु 
पत्रिका व उगु इया मेमेगु पत्रपत्रिकाय्‌ जोशीयागु चीबाखं a 


` समालोचनात पिदंगु aag । राजनीति ख्यलय्‌ गुलि सक्रिय 


जुयाः wed उलि नेपालभाषा साहित्य ख्यलय्‌ जूगु खनेमदु 
बरु भाषा व साहित्य ख्यलं पलायन जुया वन । थ्बैगु ने. सं 

१०७० da धर्मोदय पत्रिकाय्‌ श्री केदारमान व्ययितयागु 
काव्य साधना नांयागु समालोचनात्मक लेख पिद॑सेलिं छम्ह 
समालोचककथं म्हसीके फत। तर समालोचना ख्यलय्‌ धाःसा 
उलि प्रतिबद्ध जुयाः न्ह्यज्याये फुगु खनेमदु। थ्वैगु समालोचना 
पारखी पाठकपाखे व्यक्त जुइगु कथंयागु विश्लेषण नं 
जायाच्वंगु दइ | ता ईतक मौनता दुने च्यना हानं समालोचना 
च्वयेगुपाखे अग्रसरित जूसां निरन्तरता धाःसा खनेमदु | 
) नेपालभाषा समालोचना ख्यलय्‌ 
ल्वाप॒ छगू आलोचना लेख ज्वनाः राजेन्द्रमान श्रेष्ठ ने. सं. 
१०७० Jq खने दयेक वम्ह खः | तर vR निरन्तरता, 
प्रतिबद्धतायागु अभावं यानाः नेपालभाषा समालोचना साहित्यय्‌ 
गुगुकथं यागु शीर्षस्थ थाय्‌ धाःसा काये फुगु खनेमदु। थौं तक | 
राजेन्द्रमान श्रेष्ठयागु वास्तविक परिचय ue जुगु नं 0 
मदुनी । | पूर्णकाजी ) (१०३९) नेपालभाषा 
समालोचनाया प्रारम्भिक deu खने दयेक वःम्ह छम्ह 
समालोचक खः | थ्वैगु समालोचना बिश्लेषाणात्मक कथं 
न्ह्यायेत स्वगु खनेदु | तर लिपा समालोचना लेखनय्‌ उलि 
सक्रिय जुइ फुगु खनेमदु । ने. सं १०७३ dq कलकत्ता पिदंगु 
gafa पत्रिकाय्‌ ख्ववि व भाजु हरिकृष्ण नांयागु 
लेखपाखे यात्रा प्रारम्भ जूगु खः | 


(ने. सं १०४७) नेपाली 


भाषा सिद्धहस्त समालोचकया रुपय्‌ प्रतिस्थापित जुइ धुंकाः 





जक नेपालभाषा समालोचना च्वयेगु पाखे पला: न्ह्याकूगु 


खः । कर्माचार्यजु छम्ह बहुमुखी प्रतिभा सम्पन्न साहित्यकार 


नं खः। थ्वैगु समालोचनात्मक लेख कृतिपरक जक जुयाच्चंगु 


aug कतिकारपरक नं जुयाच्चनी । नापं साहित्यय्‌ ` 
आलोचकया थाय्‌ (ने. सं. १०७७) नांयागु लेखं सैद्धान्तिक 
समालोचनापाखे उन्मुख AET कुतः WAT । 


är समालोचनाया भाषा आपालं शिष्ट ब 


लचकता युक्त जुयाच्चंगु दइ। थ्वैगु समालोचनाय्‌ गुगुकथंयागु 


॥ nde inez le Wi 








समालोचना 


' भेदभाव विना गुण ब दोषयात विश्लेषण यानात:गु दइ | नापं 


सभालोचनाय्‌ म्याःमदयेक Ad सुइगु, कुकिंगु थें ज्यासु 


` पूर्बाग्रहीपन धाःसा खनेमदु | रचनाया आद्योपान्त अध्ययन 
यानाः जक बिश्लेषण यायेगु पाखे Sa: We खनेदु | 


माधबलाल कर्माचार्यया समालोचनाय्‌ स्पष्ट dra 
_ निर्णय बियातःगु दइमखु। बरु रचनायागु विश्लेषणं उकियागु 
` मूल्य निरुपित याइबलय्‌ संकेतात्मक रुपं व्यक्त याइगु 
प्रविधियात नं कर्माचार्यजुयागु विशेषता धाये मालि | संयम 
भाषा, शिष्ट प्रस्तुती, गरिमामय सजगता व उदार विश्लेषणपाखे 
` भःगु प्रतिष्ठा थःम्हं कायम धाःसा याये फु। थ्वैगु समालोचना 
यात्रा नेपालभाषाय्‌ ने. सं. १०७६ सीस्वाँया छत्वाचा खें 
नांयागु समालोचनात्मक लेखपाखे जूगु खः | नेपालभाषा 


समालोचना साहित्यय्‌ ने. सं. ११०० $a जिगु मिखाय्‌ 


साहित्या छु नांयागु समालोचना संग्रह पिदंगु दु। vaar लिपा 
ने. सं ११०५ da खाँ साहित्ययायु साहित्यया खँय्‌ नांयागु 
समालोचना संग्रह नं पिदंगु दृ। va निगु सफू तोताः नेपालभाषा 
समालोचना साहित्य ख्यःयात विकास याना तेवा बिइगु ज्या 
धाःसा मजू धाये तक सुना नं फइमखु। . 


(१०५२) नेपालभाषा समालोचना 


साहित्यय्‌ चर्चित समालोचक मध्ये माणिकलाल AS नं 
खः | थ्वैगु समालोचना यात्रा ने. सं. १०७६ du JUTTA 
पत्रिकाय्‌ प्रेमबहादुर व वयकया ती बाख नांयागु 
समालोचना प्रकाशनं नी जूगु खः | नेपालभाषा समालोचना 
साहित्यय्‌ माणिकलालयागु आगमनं प्रगतिशील धारायात 
प्रबाहित याना ब्यूगु दु गुकियानाः छम्ह प्रगतिशील धाराया 
पृष्ठपोषक प्रमाणित जूबंगु दु | यौँसिक स्वंगू दशक न्ह्यः छगू 


सैद्धान्तिक ग्रन्थ समालोचनाया सिद्धान्त नांयागु कृति पिदंगु 


gl 

नेपालभाषा समालोचना साहित्यय्‌ सैद्धान्तिक विचार 
माधवलाल कर्माचार्य न्ह्य:ने ब्वयेगु कुतः यातघाःसा माणिकलाल 
श्रेष्ठं पाश्चात्य समालोचना पद्धतियागु सैद्धान्तिक ग्रन्थ तयार 
यानाः झीगु भाषाया समालोचना ख्यःयात तःमि याःगु दृ । 


नेपालभाषाया माध्यमं पाश्चात्य व छु मात्राय पूर्वीय समालोचनाया. 


सिद्धान्तनाप परिचित जुइत ग्बाहालि जूवंगु दु । नापं थ्व 
समालोचना ग्रन्य हे नेपालभाषायागु दकले न्हापांगु ब छगू जक 
सैद्धान्तिक ग्रन्थ जूबंगु दु । 


-साहित्यया विभिन्न बिधाय्‌ समालोचना saat: पथ 
प्रदर्शन यायेगु ज्या पाखे नं सक्रिय जूगु खयात प्रकाशित 


समालोचनात्मक लेखं यचुका ब्यू । माणिकलालं आपाः 
सफूलिइ समालोचनात्मक भूमिका saar: न्हपिं साहित्यकार 
तभूत उत्साहित नं यायेगु पाखे पलाः लिचीकूगु मदु । 


आराराम शाक्य + ने. सं. (१०४०) पाश्चात्य 
समालोचनाया प्रभावं समालोचना लेखनपाखे अग्रसर AA 
खः | A समालोचनाया बिषयवस्तुलय्‌ बांलागु पकड, 
अध्ययनय्‌ गम्भीरता, विश्लेषणय्‌ इमान्दारिता व अनुशीलनय्‌ 
गहनताया छनक दुगु खनेदु। तर समालोचना साहित्यय्‌ स्थिर 
जुयाधाःसा च्वने फूगु खनेमदु | थ्वैगु. धर्मोदयं पत्रिकाय्‌ 
कान्तिलिपा श्रीगु नेपालभाषा साहित्य प्रकाशन नापं 
समालोचना यात्रा प्रारम्भ जूगु खः | समालोचना च्चयेगुलि 
आपालं आपाः नुगः väga खनेदु । गुकियानाः ध्दैगु 
समालोचनात्मक लेख उलि पिहां वःगु मदु। अयनं गुबलें गाबलें 
आकल झुकल qd जक समालोचना पिदंगु खनेदु | 


सूर्यबहादुर शाक्य (A. सं. १०४५) प्राध्यापन पेशा नापनापं 


समालोचना ख्यलय्‌ नं ल्हाः च्वयेकेत an प्रतिभाकथं 
सूर्यबहादुर शाक्ययात नाला काये छिं । कृतियागु अध्ययनं 
गहिराइलय्‌ तक थ्यंकाः उकियागु विश्लेषण यानाः थःगु 
निर्णय बिइगु हे शाक्ययागु छगूकथं विशेषता धायेमाः | थ्वैगु 
समालोचना नं शिष्ट ब मर्यादित ज्‌ धाये बह ज्‌। नेपालया 
मेमेगु भाषाय्‌ थःत मयःपिं च्वमिपिंनिगु तुति सालाः बस्वायेगु 
गुगु प्रवृत्ति दयाच्चंगु दु अन्याःगु उच्छूखल प्रवृत्ति ज्बनाः 
समालोचना याये मज्यु व लेखकयागु बास्तविक गुण ब 
दोषयात दुवाला समालोचना -यायेमाःगु ay धारणा खः 


गुकियात बांलागु धारणा माने यायेमा: | शाक्यजुयागु झीगु j 


भाषाया JAH उपन्यास नांयागु समालोचनात्मक लेख ने. 
सं. १०७८ dq पिदन । va हे शाक्यजुयागु दकले न्हापांगु 
समालोचना खः | उगु समालोचनात्मक लेखं दकले न्हापां 
पिदंगु नेपालभाषायागु उपन्यासया बृहत अध्ययन, गम्भीर 


विश्लेषण मूल्य निरुपित याना तःगु दु । [चित्तरञ्जन — 


नैपाली | सं. १०५०) नं नेपालभाषाय्‌ ने. सं. १०८० दँ सिके 


ug समालोचक खः | समालोचनात्मक कृतिकथं 
आःतक छग्‌ हे ग्रन्थ पिदंगु खनेमदु | थ्वैगु vaal नाटक 
सम्वन्धी समालोचनात पिदंगु दु ।नेपालभाषा समालोचना 
ख्यःयात विकास याना: यंकेत थ्वैगु नं योगदानयात मिखा 
तिस्सिइ फइमखु | खःला vä समालोचना यात्रा १०७८ दँ 
पाखे जूगुसां म्होकयं जक समालोचना पिदंगु aag । गुकि 
यानाः थः निकटवर्ती sata कतिया जक चर्चायाइम्ह 
la गुगु आरोप दु उकियात उलि afs मजू तक धाये 


पलिस्था ४१ 





समालोचना 


मछिं। थ्वैगु समालोचना यात्रा ने. सं. १०७८ dq सायूमिजुया 
मतिना नांयागु लेखपाखे जूगु खः | 


| | (ने. सं. १०४६) नेपाली 
आषा समालोचना ख्यलय्‌ अग्रगण्य ब बिशिष्ट रुपं सम्मानीत 
जुयाच्चंथें नेपालभाषाय्‌ नं उकयं हे सम्मानीत नां खः कष्णचन्द्र 
सिंह प्रधान । af नेपालया छम्ह बिशिष्ट अग्रगण्य a शिखर 
समालोचककथं गणना जुयाच्चंगु दु | 


नेपालभाषा समालोचना ख्यलय्‌ थ्वैगु यात्रा १०७८ 
dura जूगु a: | vaar सिकं न्ह्यः नेपाली भाषाया छम्ह चर्चित 
एवं स्थापित समालोचकया रुपय्‌ प्रख्यात जुइ धुंकुगु खः | 


पुस्तककारया रुपय्‌ ANT बाखं साहित्य नांयागु 


समालोचनात्मक कति ने. सं. १०९७ dq पिदंगु दु । अर्थेतु ने. 
सं १११६ दँय्‌ पलाःचिं लिना नांयागु समालोचना संग्रह छापे 
जूगु दु। थ्वैगु समालोचनाय्‌ रचनाकारयागु कृतित्वया विशद 
बिश्लेषण a रचनाया विधा सम्बन्धी परिभाषा नापं बिया: 
` कृति कीयाब्यूगु प्रवृतियात नं saar fag | नापं समालोचनाय्‌ 
तीक्ष्ण अन्तर्दुष्टि, संयम, ब्याख्या ब निष्पक्ष रुपय्‌ मूल्य निरुपित 
` यानातःगु दइ | समालोचकया इमान्दारिता, सत्यनिष्ठता व 
यथार्थता नं vä समालोचनाय्‌ खनेदु | उकि हे थौंतक नं 
बांलाक बिश्लेषण ब मूल्यांकन याये फुम्ह समालेचकपिनिगु 
घलखय्‌ थ्वैगु नां TAA न्हापां AE | 


कृष्णचन्द्रसिंह प्रधानया समालोचना नेपालभाषा 
समालोचना ख्यःयात तब्या यानाः यंकेगु जक मखु सैद्धान्तिक 


कथं नं परिस्कृत यानाः यंकेत स्यलागु योगदान ब्यूगु दु 


mär | खला प्रारम्भिक इलय्‌ समालोचनाय्‌ मार्क्सवादी 
विचार धारापाखे प्रभावित जुयाच्चंगु यचुक खनेदु | लिपा 
aar: परिपक्वता add उकि तापानाः समालोचना च्वयेगु 
याना बल ।. गुकि यानाः ब्याबहारिक समालोचनापाखे sa: 


धेचुला är खनेदु | 


` ` समालोचक प्रधानया भाषा सारगर्भित a ओजतां 
जायाच्वंगु खनेदु | गुकियाना कृतियागु विश्लेषण यानाः मूल्य 
निरुपित याइबलय्‌ ओजस्वी भाषां प्रस्तुत याये फु । 


डा. कमलप्रकाश मल्ल | (ने. सं. १०५६) 


प्राध्यापन A समालोचना पाखे अग्रसर JA समालोचक 
मध्ये डा. कमलप्रकाश मल्ल नं छम्ह खः | डा. कमलप्रकाश 
मल्लया समालोचनाय्‌ अध्ययनशीलता, तीक्ष्ण दृष्टि ब संयमता 
पिज्वयाच्चंगु दइ | थ्वैगु समालोचनाय्‌ अन्वेषणात्मक 


प्रबृतिपाखे va: क्वस्वयाच्चनी | निणर्य बिइबलय्‌ अन्वेषण, 
अनुसासनबद्ध जुयाः जक बिइ। सिकःमिया स्याने नांयागु 
छगू कृति ने. सं १०९८ dU पिदंगु दु । 

| समालोचक डा. कमलप्रकाश मल्ल यौंकन्हे 
समालोचना ख्यलं पलायन जुया बनाच्चंगु दु | नापं 
आाषाविज्ञानया अनुसन्धानय्‌ Ja: कटियद् जया न्ह्यज्यानाच्चंगु 
दु। डा. मल्लया शीगु मतिनाया म्ये : छगू दृष्टिकोण 
नांयागु समलोचनात्मक विवेचना धर्मोदय पत्रिकाय्‌ ने. सं. 
१०८० दय्‌ प्रकाशित जुल । VAT समालोचना डा. मल्लयागु 
न्हापांगु पला: खः | लिपा समालोचनात्मक भूमिकापाखे थ्वैगु 
समालोचकीय ब्यक्तित्व मुखरित जुयाबंगु खः | डा. 
कमलप्रकाश मल्लया सम्पादनय्‌ ने. सं. १०८७ dq नःलि 
स्वना पिदन। थुकिं साहित्य सुलचं नी याना थक्‌गु ज्यात 
छपलाः च्वयेका बिल ।नापं समालोचनाया परम्परागत 
इतिहास च्वयेगु ज्याया नं नी जुल । गुकियाना झीगु 


समालोचना साहित्य गुलि ग्यने धुंकल उकिया किपाः: न्ह्यब्बया 


ब्युगु दु। : 


[et an | सायूमि (ने. सं. १०५०) नेपालभाषा 
उपन्यास ख्यया अबु क्थ नाजाम्ह सायूमि थःगु प्रारम्भिक 
रचना कालय्‌ समालोचनाय्‌ नं ल्हाः तयाः थुकेपाखे नं थःगु 
व्यक्तित्व प्रस्फ्रण यायेत स्वःगु खः | पूर्वीय a पाश्चात्य 
साहित्य सिद्धान्तबारे चर्चा थ्वैगु पाखे छुँ भचा जूगु दु | नापं 
आलोचनायागु प्रत्यालोचना saar: नं समालोचनाया विकासय्‌ 
छुं योगदान बिइत स्वःगु खः। लिपा समालोचना साहित्यपाखे 
ब प्रत्यालोचना यायेगु पाखे पलायन जयाः मुक्क उपन्यास 
सुजनाय्‌ केन्द्रित जूवन गुकियानाः झीगु उपन्यास साहित्य 
धूस्वां छगू पर्याय हे जुल | 


चित्तधर हृदय (A. सं. १०२६ - ११०२) 
पालभार्षो ब साहित्यया छगः थां कथं जक मखु थःगु 


योगदानपाखे छगू संस्थाया रुपय्‌ प्रतिस्थापित PE फम्ह 
बहुआयामिक प्रतिभा खः चित्तघर हूदय। बि. सं. २००७ दँलिपा 
समालोचना साहित्यय्‌ पला: न्ह्याका झीगु भाषा व साहित्य 
विकासया निंतिं योगदान ब्यूगु दु । थ्वैगु समालोचनात्मक 
लेखयात प्रयोगवादी समालोचनाया रुपय्‌ काये ज्यू | dr 
समालोचनाय्‌ qe बिया बनेबलय्‌ संयमता, बौद्धिक दृष्टि व 
विश्लेषणात्मक ब्याख्या जायाच्चंगु खनेदु | नापं छुं 
समालोचनात्मक लेख समाबेश याना: झीगु साहित्य ने. सं 
१०७४ दँय्‌ प्रकाशित ATT | डा. कमलप्रकाश मल्लया दृष्टिइ 

पमालचन 


चित्तघर हृदय समालोचक मखु साहित्यया इतिहासकार वा 
आलोचकयात तथ्यांक संकलन याना बिइम्ह (enu- 
merator) ब्यक्ति जक खः। तर समालोचक माणिकलाल 
ag चित्तघर हृदययात क्लासिकल-ब एण्डक्टिम समालोचकया 
रुपय्‌ नालातःगु दु । वास्तवय्‌ चित्तधर हृदयं च्वयाबंगु व झीगु 
साहित्यथ्‌ संकलित जुयाच्वंगु फुक्क लेखत समालोचना मखु 
नापं ब सफुलिइ मुनातःगु gen रचनात समालोचना मिखां 
परिपक्व ब इण्डक्टिभ धाये बह ज्‌ । उकि हे छम्ह 
समालोचकया रुपय्‌ माणिकलालं स्वीकार यानातःगु खः | 
चित्तधर हृदय नं छम्ह रचनाकारयागु विस्तृत अध्ययनपाखे 
मूल्य निरुपित यायेगु परम्पराया नी यानाः थकगु दु । थः 
समकालीन ब अग्रज पिढीया लेखकतय्गु कृतियागु विवेचना 
याना थकगु दु । तर थःगु पिढी लिपायापिं च्वमिपिनिगु र 


चनाय्‌ दृष्टि तक नं ब्युगु न॑ खेम । 


(ने. सं. १०३२ - १११२) सिद्धिचरण श्रेष्ठ नेपालभाषाया 
प्रतिभाशाली लेखकया रुपय्‌ नां तस्सकं जाःम्ह खः | थ्वैत 
समालोचक माणिकलाल श्रेष्ठ यथार्थवादी समालोचककथं 
स्वीकार यानातःगु दु । सिद्धिचरण श्रेष्ठया समालोचनात्मक 
aeg तेल्लागु मिखा, विषयप्रति विस्तृत ज्ञान विश्लेषणय्‌ 
अपरिहार्यता, vagu गम्भीरता दयाच्चनी | गुकि याना 
सिद्धिचरण श्रेष्ठ कृतियागु सही मूल्यांकन याये फुगु खनेदु | 
थः समकालीनतयेगु जक मखु थःसिकें लिपा खनेदयेक 
बःपिनिगु नं अपरिहार्य रुपं बिश्लेषण याना प्रोत्साहित यायेगु 
पाखे ल्हाः च्वयेक्‌गु खनेदु | तर कृतियागु रुपय्‌ प्रकाशित जूगु 
धाःसा छुं खनेमदु | आपालं z च्यमिपिनिगु कृतिइ 
समालोचनात्मक भूमिका सारगर्भित ब विधागत सिद्धान्तयात 
प्रतिपादन यानातःगु दु । मृत्युपरान्त लिपा जक सिद्धिचरण 
` श्रेष्ठ च्वयातःगु भूमिकायागु मुनाः धःमाः नामं नें सं. ११०० 
दय्‌ नेपाल राजकीय पतिछानपाखे पिदंगु खनेदु । 


| कम ST. जनकलाल वैद्य |A. सं. १०५४) नेपालभाषा 
समालोचना बिकास याना: यंकीगु लँय्‌ नां काये 
ahi समालोचकत मध्ये छम्ह डा. जनकलाल वैद्य नं खः | 
_ ने. सं १०८३ ta देलामि बाखं ब्वने धुका नांयागु 
समालोचनात्मक टिप्पणीयागु प्रकाशनपाखे थ्वैगु समालोचना 
यात्रा प्रारम्भ जूगु खः। नेपालभाषा समालोचना ख्यलय्‌ थ्वैगु 
निम्नलिखित समालोचनात्मक कतित प्रकाशित जुइ del 
दु। सत्यसतीया विवेचना (ने. सं. १०८७), नेपालभावा 


काव्य सिर्जना प्रवृत्ति (ने. सं. ११०६) प्रमुख खः। थ्व त्वताः 





गः 


इलय्‌-ब्यलय्‌ थीथी पत्रपत्रिकाय्‌ आपालं समालोचनात्मक 
टिप्पणीत नं पिढंगु दू । जनकलाल वैद्य बहुमुखी प्रतिभाया धनी 
खः | नाटक, बाख, अन्वेषण ब समालोचना नापं sau 
साहित्यया बिस्क बिस्क ख्यलय्‌ अभिरुचि दुम्ह छम्ह लेखक नं 
खः। तर अनुसन्धानकर्ताया रुपय्‌ ब छम्ह सशक्त टिप्पणीकार 
या ag गुलि सफल धाये बह जू उलि मेगु बिधाय्‌ सफल जूगु 
खनेमदु | डा. बैद्यया सम्बन्ध बिशेष रुपय्‌ अध्यापकीय 
जीबननाप जूगुलिं थ्वैगु समालोचना उप्बः यानाः विद्याथीवर्गयात 
उपयोगी जुइगु कथंयागु च्वयेगुलि अभिरुचि aag | स्नातक, 
स्नातकोत्तर पाठ्यक्मय्‌ समावेश जूगु पाठ्यक्रम दुनेया 
सफूयागु बृहत विश्लेषण याना अभावयात परिपूर्ति याःगु नं 


खव ३.१८ | 


डा. वैद्य छम्ह परिमार्जित भाषा उपयोग याइम्ह, 
गहन अध्ययन व बिश्लेषण इमान्दारिता कथं यानाः उकि खने 
दुगु मूल्य निरुपित यायेत स्वइम्ह छम्ह समालोचक खः । थ्वैगु 
समालोचनाय्‌ अन्वेषणात्मक प्रबृत्ति नं खनेदु | डा. वैद्यया 
समालोचना अध्ययन यायेबलय्‌ मूलतः छम्ह व्यावहारिक 
समालोचककथं खने दःवइ | नापं प्राध्यापकीयपन VÄI 
समालोचनाया बिशेषता खनेद्‌ | 


झुलेन्द्रमान प्रधान | (ने. सं. १०४९) काव्यय्‌ 
चेतनशीलता नांयागु eq जः स्वंगूगु ल्याखय्‌ पिदंसँलिं 
झुलेन्द्रमान प्रधानयागु समालोचना यात्रा प्रारम्भ जूगु खः। TT 
समालोचना उगु इलय्‌ बि. ए. या तगिंलय्‌ ब्बनेमा:गु सफूयागु 
खः। लिपा थ्वैगु काव्यया स्वभाव नांयागु काव्य सम्बन्धी 
सैद्धान्तिक ग्रन्थ ने. सं. १०८७ दँय्‌ पिहां बल | vaar लिपा 
नेपालभाषाया बाखं सम्बन्धी सैद्धान्तिक ग्रन्थ नेपालभाषा 
ard साहित्यया इतिहास न्हापांगु ब्ब ने. सं. १०९० dq ब 
निगूगु ब्ब ने. सं. ११०४ दय्‌ प्रकाशित जुल | थ्वैगु 
समालोचनायात दृष्टिगत याना: यंकेबलय्‌ सैद्धान्तिक समालोचना 
उपयोगी जूगु खनेदु। थ्वैगु काव्या स्वभावयात समालोचकपिसं : 
आप्लाइड क्रिटिसिज्मया रुपय्‌ स्वीकार यानातःगु दु | 
झुलेन्द्रमान प्रधानयागु समालोचना भाषाय्‌ धाःसा ओजता 
पिज्वयेत स्वया: नं बांलाक पिज्ययेफूगु खनेमदु | var शैलीइ 
ललितपतन सिकं छु भचा क्लिष्ट gar खनेदु | उकिं 
क्लिष्ट भाषा प्रयोगकर्ताया रुपय्‌ परिचित खनेदु | 


(ee ki सं. १०४७) नेपालभाषा साहित्य 


ag कबिता, एकांकी, नाटक, समालोचना, उपन्यास, 

समालोचना 


व्याकरण a कोष निर्माण यानाः ख्याति याःम्ह बहुमुखी 
व्यक्तित्व खः ईश्वरानन्द | थ्वैगु कोषं नेपालय्‌ जक मखु 
, अन्तर्राष्ट्रिय Ang न॑ ख्याति कमाये याये सफल जूगु TI 


समालोचकया रुपय थ्वैत यथार्थवादपाखे अवलम्बित 
_ समालोचककथं गणना याये gi सौन्दर्यं व समालोचना 
नांयागु सैद्धान्तिक ग्रन्थ ने. सं. १०८७ dq प्रकाशित जूगु 
खः। थ्व सफूया प्रकाशनं सैद्धान्तिक पक्षयागु जग स्दनेत बः 
ब्यूगु दु । थ्व aga माध्यमं मार्क्सवादी विचाः व 
दृष्टिकोणयात सरल व सुगम तरीकां saar ब्यूगु दु | vaar 
लिपा इमा मन्दः नांयागु समीक्षात्मक सफु ने. सं. १०९१ दँय्‌ 
पिदन। समालोचक ईश्वरानन्द मूलतः यथार्थवादी समालोचक 
खः। तर थ्व ख्यलय्‌ सिकें कोष निर्माणया ज्याय उप्वः सक्रिय 
जुयाच्बंगु दु । नापं प्राविधिक एवं अन्य शब्द स्वनिर्माण 
(coin) यानाः प्रयोग यायेगु लिप्सापाखे मुक्त जुइमफु 
गुकिया लिच्च: थ्वैगु समालोचना agg नं प्रतिबिम्बित ज्‌ 
गुकियाना थ्वैगु भाषा क्लिष्ट व जटिल ज्‌। ने. सं. १०८७ Ay, 
नुगलय्‌ बृद्ध नांयागु समालोचनात्मक पुस्तिका नं पिदंगु 
खः । युकियात दृष्टिगत यानाः यंकेबलय्‌ ्वैगु समालोचना 
व्याख्यात्मक ब प्राध्यापकीयपन IA: पिदना च्वंगु खनेदु | 


(ने. सं १०५५) 
नेपालभाषा समालोचना ख्यलय्‌ बाख, कबिता ब नाटक 
आदियात विवेचना याना: थःगु fen म्हसीका स्थापित यायेत 
सफल ब्यक्ति मध्ये डा. सुन्दरकृष्ण जोशीया नां काये बह 


ज्‌। डा. जोशीया समालोचना तुलनात्मक पद्धतिपाखे dear . 


aars खनेद्‌ | थःगु तुलनात्मक अध्ययनं कृतियागु विशेषता 
निरुपित यानाः कृतियागु विशेषता प्रकाश यायेगु कृतः 
यानातःगु खनेदृ। थ्वैगु समालोचनात्मक लेखय्‌ भाषा परिष्कृत, 
_ परिमार्जित भाषिक व शैक्षिक ज्ञान पिज्वयाच्चंगु दइ । थौंकन्हे 
भाषाविज्ञानयागु अन्वेषणापाखे sa: केन्द्रित जुयाच्चंगुलिं 
यानाः समालोचना ख्यलं लुक्‌ बिइगु कृतः यानाच्चंगु खनेद्‌ | 
(ने. सं १०५५) नेपालभाषा साहित्य 
ख्यलय्‌ बहुमुखी प्रतिभाया घनी साहित्यकारया रुपय्‌ पद्मरत्न 
तुलाधरयात गणना याये ज्यू । छम्ह च्वमियागु छपु रचनाय्‌ 
केन्द्रित जुयाः समालोचना च्चयेगु परम्परायागु विकास 
यायेगुलि थ्वैगु योगदान दृ । छपु रचनाया आधारय्‌ लेखकयागु 
व्यक्तित्व प्रकाश याना बिइगु व A योगदानयागु चर्चापाखे 
मूल्य निरुपित यायेगुलि पद्मरत्न तुलाधरयात लोमंके 


ERG | नेपालभाषा समालोचना ख्यलय्‌ मन्द गति जुयाच्चं 
इलय्‌ A कुतःयात स्तुत्य बह घायेमाः ।\ वृष्ण चित्रकार 

(ने. सं १०५९) नेपालभाषा zj कवितायागु न्हापांगु संग्रह 
गाजलं दागु चाःय्‌ ने. सं १०८६ विस्तृत समालोचनात्मक 
भूमिका च्वयाः छम्ह समालोचकया रुपय्‌ खने दयेक बःम्ह पृष् 
चित्रकारयागु समालोचना यात्रा थ्यंमथ्यं स्वंगू दशक पुले 
ART दु। समालोचना ख्यलय्‌ गुबले गाबलय्‌ खने दयेक ad 
बाहेक समालोचना विकास याना: यंकेत निरन्तर साधनारत 
जुइगु पाखे पला: च्वयेक्‌गु खनेमदु। थौतक थ्वैगु समालोचनात्मक . 
कृति पिदंगु aang | | 


जगदिश चित्रकार NA. सं १०५९) नेपालभाषा 


समालोचना ख्यलय्‌ खने दयेक बःपिं प्यंगूगु पुस्ताया 
समालोचकपिंनिगु जमातया रुपय्‌ डा. कमलप्रकाश मल्लं 


. जगदिश चित्रकार, शंकर श्रेष्ठ, पुष्प चित्रकार ब इन्द्र 


मालीयात नालाकाःगु दु । जगदिश चित्रकार बिषेश यानाः 
उपन्यास सम्बन्धी समालोचना च्वयेगुलि sa: सक्रिय जूगु 
खनेदु | नेपालभाषा उपन्यासयागु अध्ययन क्षेत्रयात व्यापकता 
बिइगु ज्या थ्वैगुपाखे जूदन। थ्वैगु समालोचनाय्‌ अध्ययनशीलता, | 
बिषय पकड़य्‌ गहनता ब विश्लेषणय्‌ इमान्दारिता खनेदु। नापं ` 
भाषाय्‌ स्पष्टता, भनाइलय्‌ तार्किकपूर्णता ब भाव प्रकाशनय्‌ 
सरल रुपं यायेत खप्पिस A | सामाजिक चिन्तनया धरातलय्‌ 
निर्भिक रुपं दनाः कृतियागु विश्लेषणपाखे थःगु म्हसीका कीइ 
नं फू । शकर थेछ)ने. सं १०६६) नेपालभाषा समालोचना 
ख्यलय्‌ vä म्हो कथं जक समालोचनात्मक लेख पिदंगु दु । 
समालोचना विकासया नितिं var न॑ योगदान दु धायेमाः। तर 
समालोचना ख्यलं धाःसा याकन हे पलायन जुल । 


| ने. सं. १०५६) नेपालभाषा 
समालोचना ख्यलय्‌ सांस्कृतिक शब्दावली उपयोग यानाः 


` कृतियागु मूल्य निरुपित यायेगु परम्पराया नी डा. यापापाखे 


जूगु दु । A समालोचना, तटस्थ व॒ .प्रोत्साहनमूलक 
जुयाच्चनी | मधुर भाषा, सौन्दर्ययुक्त वाक्य a सांस्कृतिक 
अनुभूति प्रतिविम्बित जुइगुलिं शब्दाबलीया प्रयोगय्‌ बिशुद्ध 
मौलिकपन थ्वैगु समालोचनाय्‌ दयाच्चनी | लेखनय धाःसा 


नेपाली भाषाय्‌ थें नेपालभाषाय्‌ नं JI: pet 
_ गुक्ियानाः तस्सकं म्हो जक समालोचना पिढंगु दु।]बी 


. सं १०५९) नेपालभाषा समालोचना ख्यलय्‌ खनेदयेक 
an प्रतिभा खः बी. आर. कसा: । न्हगु कबिता आन्दोलन 
नी जुया slaag उकियागु कमजोरीयात ga समालोचना 
च्वयेगु कुतः याःगु खः | थ्वैगु समालोचना बिश्लेषनात्मकपाखे 
मुखरित जूगु ed । तर परम्परावादी विचारपाखे sa 
ग्रसित जुयाच्चंगुलिं छु न्हूगु योगदान बिइ धाःसा फूगु. 





समालोचना | 


खनेमदु || बिमला मानन्धर|( ) नाटकसम्बन्धी समालोचना 


लेखनपाखे नेपालभाषा समालोचना ख्यलय्‌ तयजु यायेत स्वःम्ह 
नारी हस्ताक्षर खः । थ्वैगु समालोचना छपु हे जक पिदंगु दु 
तर ब समालोचना ग्यसु Td ada: | बिमला मानन्धर 
समस्यामूलक नाटक परम्परायागु बिश्लेषण यायेत कुतः यागु 
खः । नापं नाटक साहित्यया अनुशीलनय्‌ न्हगु आग्रह किइत 
प्रयासरत जूगु नं arg । लिपा थ्वैगु समालोचना पिमदंगु, 
नाटककारयागु तर्क व मन्तुनाकथं जक याःगु समालोचना 
aft थ्व छद्म नां जुइफु घैगु आपासिगु धारणा नं दु। 


(रमेश ag | ने. सं १०५९-११०५) समालोचना GAU, ET ' 


आग्रह val: खनेदयेक बःम्ह छम्ह युवा समालोचक खः | 
पाश्चात्य समालोचनाय्‌ आधुनिक धाःयात नेपालभाषाय्‌ 
` प्रबर्तन यायेगु थ्बैगु प्रयत्न खनेदु | थ्वैगु समालोचना ल्याखय्‌ 
सिमित gai नं आपालं उपयोगी aag | थ्वैगु समालोचना 
अध्ययन यायेबलय्‌ श्बइके अध्ययनशीलता, गम्भीर विश्लेषण 
ब यथार्थ प्रतिपादन यायेगु पाखे sa: क्वस्वयाच्वंगु खनेदु | 
तुलनात्मक समालोचनापाखे sa: सजग जुयाः न्ह्यज्यायेगु 
कुतः खनेदु। ने. सं. १०६७) अग्रज पिढीया 
साहित्यकारपिनिगु वास्तबिक मूल्य निरुपण यायेगु उमिगु 


योगदान बिश्लेषण याना, उमिगु कतिपाखे प्रसाररित ज्ञान व. 
चेतनायात प्रकाश यायेग, ज्याय श्रेष्ठया च्वसा न्ह्यागु | 
खनेद्‌ । थ्वैगु समालोचना यात्राय्‌ निरन्तरता मदु | पेशागत 


ब्यस्ततां यानाः थ्वैगु लेखन बन्द जूगु VAT | 


(ने. सं. १०६३) नेपाली ब नेपालभाषा 
निगू भाषाय्‌ उतिग्यंक सक्रिय जुयावम्ह समालोचक मध्ये छम्ह 


खः | नेपालभाषा साहित्यय्‌ 47 कविता kor मिखाय्‌ 


नांयागु समालोचना प्रकाशन नाप नापं समालोचना यात्रा नी 
याम्ह इन्द्र मालीयागु समालोचना कृतित न्हपुखुलि कसाःया 
ख्बाःपाः (ने. सं. १०९१), पुला FIN: ET दाप्‌ (ने. सं 


१११७), व विद्रोही कवि ag सायमी (ने. सं. १११७) याना: 


स्वंगूगु आलोचनात्मक कृति प्रकाशित जुइ धुंक्गु दु। डा. चुन्दा 
बञ्चाचार्यया खॅग्बःकथं छम्ह अध्ययन, क्षमता व पारखं प्रस्तुत 
यायेफम्ह चिन्तनशील, अध्ययनशील, स्पष्ट बत्ता, निर्धक्क 


रुपं निर्णय बिइम्ह,. समाजशास्त्रीय समालोचनापाखे उन्मुख. 


aaa स्वाभिमानी भावं ofte a समालोचक खः। नाएं 
aft च्वमिप्रति थ्बैगु sa: झुकाव दुगु नं अंकित यानाब्य्‌गु 
दु । थ्वैगु समालोचना विवेडनात्मक जुयाः gee 
निर्णयात्मक पद्धति कःघाना यंकातःगु दइ | डा. कमल प्रकाश 
मल्लं जगदिस चित्रकार व इन्द्र मालीया आलोचनाया 


प्रवृत्तियात थ्यंमथ्यं स्वंगु दशक न्ह्यः वालाः वाह्य प्रभाव. वा 
परम्पराप्रति अनास्था प्रदर्शन याइपिं आलोचकया रुपय्‌ 
निरुपित याःगु दु। नापं थःगु इया समालोचकीय ख्यःया प्रवक्ता 
जुइ फुपिं सुं दःसा थुपिं हे जुइ dry धारणा नं व्यक्त यानातःगु 


दु। | 
नरमदेश्वर प्रधान | (ने. सं. १०६२) प्राध्यापन 


क्षेत्र समालोचनापाखे न्ह्यज्यापिं प्रतिभा मध्ये नरमदेश्वर 
प्रधान नं छम्ह खः। कविता, बाखं ब समालोचना A उलि 
हे क्रियाशील जुयाच्वंम्ह नं खः। आःतकया दुने थ्वैगु सिर्जना 
नांयागु समालोचना संग्रह ने. सं. १०९६ dq व जिगु विचा: 
जिगु arg नांयागु कृति ने. सं. ११०५ da 'पिदंगु दु । ` 
समालोचना लेखनय्‌ प्रधान पारखी रुपय अवस्थित ज्‌ । वैगु 
समालोचना अध्ययन याना: यंकेबलय्‌ अध्ययनशील व्यक्तित्वकथं 
नापलाइ । अंग्रेजी साहित्यया विभिन्न वाद, प्रबृत्ति आदि 
बारे सवल व सुगम्य भाषाय्‌ saar सैद्धान्तिक पक्ष सबल 
यायेत प्रयत्नशील जूगु खनेदु | थ्वैगुपाखे नेपालभाषा 
समालोचना साहित्यायगु सम्वर्द्धनय्‌ योगदान जुइ फइगु अलसा 
कायेफु। पाश्चातः सिद्धान्तपाखे sa: झुकाव दःसां नं VAT 
समालोचना प्रबिधिइ पाइ्चात्ययागु नक्कल व प्रभाव भ्या: 


भचा हे खनेमदु । dr sat आपालं टिप्पणीत ` थौंकन्हे 


पिदनाच्चंगु दु । गुगु विद्यार्थीवर्ग ब साहित्यप्रति उत्सुक 
_ पाठकया निंतिं उपयोगी ज्बी फु । 


(ने. सं. १०४८-१११०). 
प्राध्यापन ख्यलं समालोचनाय्‌ साधनारत जूम्ह खः | थ्वैगु 
समालोचना TA: यानाः व्याख्यात्मक जुयाच्बनी। पुस्तककार 
कथं कृति प्रकाशित जूगु खनेमदु | प्राध्यापनया इलय्‌ आपालं 
समालोचना ब टिप्पणी saar: प्रकशित याःगु खनेदु । गुगु 
समालो चनायागु स्बरुपयात वाला स्वयेबलय्‌ उकि 
प्राध्यापकीयपन आपालं लुयाच्बंगु खनेदु | 
(ने. सं १०६०) vä समालाचनात इलय्‌-ब्यलय्‌ . थीथी 
पत्रपत्रिकाय्‌ पिदंगु aag | थ्वैगु समालोचनाय्‌ प्राध्यापकीयपन 
SA: खनेदु। यथे जूगु मूल कारण पाठ्यक्रम दुनेयागु HRANT 
जक समालोचना च्वयेगु मोह नं याना जुइफु । यौतक 
पुस्तककारया रुपय्‌ कृति पिदंगु मदु | खड्गमानयागु 
समालोचना छुं भचा मात्राय्‌ व्याख्यात्मक पाखे dar 
बनाच्यंगु दइ नापं रचनाकारयागु मूल्यः निरुपित यायेगु ज्याय्‌ 





उलि सजग जुइधाःसा फूगु खनेमदु ।| अपर्णा प्रधान ) ने. 
सं १०६६) नेपालभाषाया आधुनिक बाखंच्यमियागु ard यात्रा 


a बाडंयागु विश्लेषणपाखे मूल्य निरुपित यायेत ATT 


पलिस्था ४५ 


A EEE 


समालोचकया रुपय्‌ प्रधान खने दयेक बःगु खः. NAT 
विश्लेषणय्‌ स्वाभाविकता छुं भचा MAG | नापं रचनाकार 
यागु व्यक्तित्व प्रकाश याना: बैगु रचनानाप मेपिनिगु रचना 
तुलना यायेगु कुतः नं खनेदु । (ने. 
सं. १०६७) नेपालभाषा समालोचना साहित्यय्‌ खने दयेक बम्ह 
प्रतिभा खः | A समालोचना परिमित रुपं जक पिदंगु 


दु। प्रकाशित समालोचनाया आधारय्‌ छम्ह प्रगतिवादी विचार. 


धारा याम्ह धाये बहःज्‌ । विषययात बांलाक garen यंकेगु 
क्तःपाखे धेचुगु खनेदु (ने. सं १०६४) 
नेपालभाषाय्‌ प्राध्यापन ख्यलं समालोचनापाखे अग्रसर AE 
खः | थ्वैगु समालोचनाय्‌ प्राध्यापकीय ब्याख्या यायेगु व 
तथ्यांक saar बिइगु उप्वः ज्या जुयाच्चनी | मूल्य निरुपित 
यायेगु ज्याय्‌ धाःसा उलि सजग JE फुगु खनेमदु । diet 
समालोचनाय्‌ सिकें भाषा अनुसन्धानय्‌ उप्बः लगनतापूर्वक 
आवद्ध जुयाबनाच्चंगु दु । सिद्धिरत्न कसाः व वयकःया 
कृति ने. सं ११०० लय्‌ छगू सफ्‌ पिदंगु दु । | 


(ने, सं. १०५२) बहुमुखी 
प्रतिभाया धनी श्रेष्ठ समालोचना A नं अग्रसर जूगु 
खनेदु । ब्यक्ति विशेषयागु कृति विहंगम अध्ययन यानाः 
मूल्यांकन यायेगु परिपाटीइ sa: केन्द्रीत ज्‌ । vä 
समालोचना पन्न-पत्रिकाय्‌ प्रकाशित खनेदु | कृतियागु TUU 
थौंतक पिदंगु छुं खनेमदु | गुगुं सैद्धान्तिक पक्षयात अंगिकार 
यानाः समालोचना च्वयेगुपाखे धेचुयाच्दंगु खनेमदु कृति थ्यूगु 
मूल्य ब प्रभावया आधारय्‌ केन्द्रीत जुया च्वयेगु याना बयाच्चंगु 
' दु। कतिया रुपय्‌ नेपालभाषा छम्ह तपस्वी छत्रबहादुर 
कायस्थ ने. सं १११६ da पिदंगु दु । गुगु छगू परिचयात्मक 
कृति जक खः | | 


[शान्तहर्ष aard) बज्राचार्य | (ने. सं १०५७) पूर्वीय 
मान्यता a सिद्धान्तया आधारय्‌ समालोचना A, अग्रसर 
जूम्ह समालोचक खः। थ्वैगु रस सिद्धान्तय्‌ आधारित 
रसमञ्जरी (ने. सं. १०९९), ब अर्हतनन्द महाकाव्यया 
विवेचना (ने. सं ११००) प्रकाशित जुइ धुंकुगु दृ। नापं फुटकर 
रुपय्‌ पाश्चात्य समालोचना सम्बन्धी सैद्धान्तिक aa नं 
तुलनात्मक रुपय्‌ फुटकर कथं पिदंगु खनेदु | शान्तहर्ष va: 
याना: बिवेचनात्मक व मिमांसापाखे अग्रसरित ज्‌। उकि हे 
थ्वैत विश्लेषणात्मक समालोचकया झ्वलय्‌ तयेज्यू | 


मल्ल के. सुन्दर | (ने. सं. १०६७) नेपालभाषा 


समालेचना क्षेत्रया छम्ह उदीयमान समालोचकया रुपय्‌ मल्ल 
के. सुन्दर खने दयेक बःगु बु । थ्वैगु समालोचना प्रगतिबादी 
मान्यतादुने लाः । थ्वैगु समालोचनात्मक कृति छगू नं आ:तक 
पिदंगु wang | तर फुटकर समालोचना धाःसा थी थी 
पत्रपत्रिकाय्‌ पिदंगु दु | मल्लया समालोचना लेखाइलय्‌ 
स्पष्टता, सहजता ब ताकिंकता aag | थःगु विचा: विपरित 
कृतियात दुदालेबलय्‌ पूर्वाग्रही भचा जुइ यः गुकियाना इलय्‌- 
ब्यलय्‌ विवादास्पद ज्‌ बं। थःगु समालोचनात्मक AGU देशया 
राजनैतिक आर्थिक परिबेशय्‌ मार्क्सवादी विचाःया आधारय्‌ 


, मूल्यांकन यायेत लिफ मस्व: | अयनं आधुनिक काव्यसम्बन्धी 


Aq समालोचना अध्ययन यायेबलय्‌ आधुनिक कविता 


` प्रबाहया ज्ञाताया रुपय्‌ थ्वैत गणना याये फु । 


[डाः चुन्दा बज्राचार्य) geet बज्राचार्य /ने. सं. १०७३) नेपालभाषा 
समालोचना ब अन्वेषणय्‌ अग्रसर जूपिंमध्ये चुन्दा बज्राचार्य 
नं छम्ह खः । नाटक समालोचनाय्‌ थ्वैगु बिशेष योगदान दु 


TÀN: | तर्क व शोचयागु सूक्ष्मता VÄ रचनाय्‌ खनेदु | 


अन्वेषण ज्याय्‌ न्ह्यज्याना च्च॑म्ह बज्राचार्य नेपालभाषाया 
पत्रपत्रिकाय्‌ फुटकर समीक्षात्मक व अन्वेषणात्मक रचनात 
प्रकाशित यानाः समालोचनाया विकासया लागि फूगुचागु 
योगदान बिइत न्ह्यज्यानाच्चंगु खनेदु | थ्वैगु समालोचनाय्‌ 
निर्णय पक्ष सबल जूगु खनेमदु | तर समालोचनाया भाषा 
धाःसा तिख्खर जूगु अनुभूति ब्य्‌ | थौंतकया दुने थ्वैगु 
नेपालभाषया आधुनिक नाटकय्‌ मिसा समस्या (१११८) | 


a भिक्ष सुदर्शनया नाटक विधा (१९१८) प्रकाशित जुइ | 
धुंक्‌गु दृ । 


गिरिजाप्रसाद जोशी । (ने. सं १०५९ - ११०७) | 


नेपालभाषा साहित्य क्षेत्रय्‌ बहुमुखी प्रतिभाया धनी साहित्यकार 
T: | थ्वैगु च्यसापाखे कबिता, खण्डकाव्य, महाकाव्य, नाटक, 
उपन्यास, Ad जक सुजित जूगु मदू | इलय्‌-ब्यलय्‌ 
समालोचना नं च्वया थक्गु दु। गिरिजायागु समालोचनायात 
निब्व थला स्वये ज्यू | न्हूपिं लेखकतयगु कतियात कयाः 
च्चयातःगु समालोचना व थः समकालीन लेखकतयगु कृतियात 
कयाः अनुशीलन यानातःगु समालोचना | ft च्वमिपिनिगु 
कतियात कयाः च्वयातःगु समालोचनाय्‌ न्हपिंत प्रेरणा बीगु 
कुतः TA: खनेदःसा समकालिनपिंत कयाः च्वयातःगु 
समालोचनाय्‌ कृतिइ खनेदुगु त्रुटियात आक्रमक कथं च्वयेगु 
पाखे sa: कुतः यानातःगु खनेद्‌ | थ्वैगु समालोचना and 
प्रकाशन जूगु खनेमदु बरु बिभिन्न पत्रपत्रिकाय्‌ समालोचना 
पिदंगु खनेदु | | 

ने. सं १०५१) कवि, 
कयाकार, निबन्धकारया रुपय्‌ जक चर्चित व्यक्तित्व 
'फणीन्द्ररत्न बज्चाचार्य AG | छम्ह कुशल सम्पादक, भाषा 
सेबकयां रुपय्‌ नं उतिक परिचित जुयाच्चंम्ह ब्यक्ति खः | 
पूर्वीय मान्यतां प्रभावित बञ्जाचार्य बिगत दशकनिसे 
समालोचनापाखे नं अग्रसर qu: बयाच्चंगु दु | VI 
समलोचनाय्‌ कुशल पाठकया रस्वादन, कृतियागु महत्व पक्ष 
Sa: केन्द्रित जुयाच्चनी | थ्वैगु समालोचना प्रभाववादी 
्रवृत्तिपाखे sa: क्वसायाच्चंगु खनेदु | नाप नापं आपालं 
सफुलिइ भूमिका नं sau: थःत लगे जूगु A प्वंकातःगु दु | 


ने. सं. १०६६) ता ई न्ह्यः निसे 


नेपालभाषा समालोचना ख्यलय्‌ आवद्ध जुयाच्चम्ह खः | 
महाकबि चित्तधर हृदयया कृतियागु विशद बिश्लेषणपाखे 
वैगु योगदानयात प्रकाश यायेगु कुतः गुगु यात ब aten 
धायेमाः | थ्वैगु समालोचना प्रगतिवादी धारापाखे क्वस्वया 


च्वंगु खनेदु | निष्पक्ष विवेचना जक मखु अन्वेषणात्मकपाखे 
नं उन्मुख जुयाच्वनी । भूमहेश जोशी MA. सं १०६४) 


नेपालभाषा समालोचना ख्यलय्‌ खने दयेक arg मेम्ह युबा 
समालोचक a: | बिश्लेषणाय्‌ तीक्ष्णता, निर्णयलय्‌ निस्पक्षता 
हे A समलोचनाया विशेषताकथं नाला maf | थ्व नं 


` मार्क्सवादी सिद्धान्तपाखे प्रभावित जूगु खनेद्‌ । | मनमोहन 


“SEA. तं १०६७) पसुकाया स्वपुकाः नांयागु समीक्षात्मक 
पुस्तक ने. सं १०८७ दँय्‌ पिहां बःसांनिसे छम्ह समालोचनाया 
लँय्‌ न्ह्यज्यावम्ह कथं खनेदयेक बल | तर प्रतिबद्धता ब निर 
न्तरतायागु अभावय्‌ नं समालोचना ख्यलं तापाना बनाच्चंगु 
खनेदु | छगू हे कृतियागु विस्तृत अध्ययन यानाः उकियागु 
_ मूल्यांकन यायेगु कृतः यागु दु। \रामलीचन AT |(....) पूर्वीय 
समालोचना सिद्धान्तया आधारय्‌ नेपालभाषाय्‌ समालोचना 
लेखनपाखे अग्रसर जूम्ह प्रतिभा मध्ये रामलोचन झा नं 
खः | वैगु समालोचनात्मक लेख बिभिन्न पत्रपत्रिकाय्‌ 


प्रकाशित जूगुदु | तर पुस्तककारया रुपय्‌ धाःसा पिदंगु 


खनेमदु। थ्वैगु लेखनय्‌ नं निरन्तरतायगु कमी दु गुबलें गाबलें 
घाइथें छपु निपु समालोचना agg aga खने दबइ | 


[र्ण ताम्राकारो (ने. सं. १०७५) नेपालभाषा 
समालोचना साहित्य ख्यलय्‌ प्रगतिशील फाँटया समालोचक 
कथं प्रतिस्थापित जुइत स्वयाच्वंम्ह छम्ह पूर्ण ताम्राकार नं 
a: 1 श्वैगु साहित्य लच नांयागु कति ने. सं १११२ da पिदंगु 
दु। समालोच्य बिषययात गम्भीर रुपं ग्रहण याना: बिश्लेषण 


समालोचना 


यायेत प्रयासरत जूगु GAG | कृतियागु मूल्यांकन ब कृतियागु 
बिबेचनाय्‌ समानुमातिक रुपं बने फूगु खनेदु | 


। जनक नेवाः) नेवाः} (ने. सं. १०९८) नेपालभाषा 
प्राध्यापन क्षेत्रनाप आबद्ध जुयाः समालोचना च्चयेगु यानाः 
aurel न्हूगु पुस्ताया समालोचक जनक नेवाः नं खः। थ्वैगु 
TATA: नांयागु छगू समालोचना संग्रह ने. सं. ११०६ AT 
प्रकाशित जूगु दु। Aj प्राध्यापकीय समालोचना 
परम्परापाखे अलग्ग HU: न्ह्यज्यायेग कूतःपाखे उन्मुख 
जुयाच्चंगु खनेद्‌ | (ने. सं. १०७४) 
प्राध्यापन क्षेत्रपाखे समालोचना ख्यलय्‌ बःम्ह मेम्ह छम्ह 
मदनसेन aard ख; । थ्वैगु समालोचनाय्‌ विस्तृत विश्लेषण 


_ ग्रायेगु कुतः जक मखु अन्वेषणात्मक पाखे नं मिखा ब्वयेगु 


याः | तर समालोचनात्मक कृति आःतक प्रकाशित जूगु 
aang | अयनं जीवनी धाःसा पिदनाच्चंगु दु गुकिया आधार 
य्‌ छम्ह सफल जीवनीकार कथं प्रतिस्थापित जूगु दु । 


A (ने. सं १०६१) कविता नापनापं 
समालोचना नं आवद्ध जुया बइच्चंम्ह खः | थः 
समकालीन कबिया कृति a कनिष्ठ पिढीया कबिया कृतिइ 
विश्लेषण जक सीमित खः । थ्वैगु समालोचनात्मक लेखय्‌ 
विश्लेषण जुयाच्चनी | भाब सविस्तार यायेगुपाखे va: 
झुकाव खनेदु | Ag लेखय्‌ कवितासम्बन्धी अध्ययन, 
काव्यगत बिकास a विस्तारसम्बन्धी अध्ययन यायेगु कुतः 
दु। कविताया लागा नांयागु कृति ने. सं. ११०९ $a पिदंगु 


खः | थुकिइ मुनातःगु Gen समालोचना मखु अयनं छुं 


समालोचनात्मक अध्ययन मदुगुमखु (ge arfar) (ने. सं 
१०६४) नेपालभाषा कविता क्षेत्रय्‌ जक मखु समालोचना क्षेत्रय्‌ 
नं थःगु पलाः न्ह्याकाः वयाच्वंम्ह छम्ह साधक खः | थ्वैगु 
समालोचनाय्‌ समकालीन कबितायात स्बयेगु दृष्टिकोण न्ह्गु 
रुपं कृतः दु । नापं थ्वैगु प्रस्तुतीइ न्हगु पहः व बिश्लेषण 


` वैज्ञानिकता लुयाच्यनी | तार्किक शैलीया मिखां बुद्ध सायूमि 


waren धाये बहःज्‌ थःत लगे जूगु खयात ard यानासां 
प्रमाणित यायेगु पाखे उप्वः प्रयासरत जुयाच्चनी। | 


Vermeer प्रेमशान्ति तुलाधर |. सं १०७०) नेपालभाषा 
समालोचना क्षेत्रय्‌ खनेदुम्ह नारी हस्ताक्षर खः | थ्वैगु 


_ पुस्तककारया रुपय्‌ न्ह बाखं पृचःया AET नांयागु an 


बि. सं. २०४६ देय पिदंगु खः | थ्बैगु समालोजना नं 
विश्लेषणात्मक व प्राध्यापकीयपनपाखे sa: झुकाव gare] 


खनेदु | पाठ्यपुस्तक दुनेयागु कृतिइ समालोचना च्वयातःगु 


पलिस्था ४७ 


समालोचना 


दु। थ्वैगु नेपालभाषा ताहित्ययागु इतिहास प्रकासोन्मुख 
तिनी । 


अमृतरत्न तुलाधर { ने. सं. १०६४) समालोचना 
क्षेत्रय्‌ खने दयेक वम्ह प्रतिभा खः अमृतरत्न तुलाधर | थ्वं 
प्राचीन काव्यधारायात आधुनिक सन्दर्भय्‌ तयाः अध्ययन व 
बिश्लेषण यायेगु कुतः यागु दु। थ्वैगु समालोचनाय्‌ विस्तृत 
विश्लेषण मूल्य निरुपित यायेगु कुतः जुयाच्चनी | पाश्चात्य 
समालोचनाय्‌ बांलागु दखल द:सां थ्वैगु समालोचनाय्‌ तप्यंक 
प्रभाव खनेमदु बरु मौलिक चिन्तन व लुइकिगु पाखे 


न्ह्यानाच्वंगु खनेदु 1 |माधिवलाल प्रधान) (ने. सं. १०६७) 


नाटक विधायात कया समालोचनात्मक लेखपाखे थःगु 


प्रतिभायात ब्बयेगु कृतलय्‌ छुं भचा सफल धायेमाः | थ्वैगु 


बिविध विषयलय्‌ समालोचनात्मक इलय्‌ MAY ब्बने खंसा 
` उलि निरन्तरता घाःसा खनेमदु ।थ्वैगु पिदंगु समालोचनात 
मध्ये पराजय ब्वने धुका नांयागु समालोचना उत्कृष्ट धाये 
बह ज्‌ । थुकिइ समालोचक प्रधानं एकांकीकारकयागु जीवन 
दर्शनयात vaat, बैगु नाटकसम्बन्धी धारणा प्रस्तुत याना, 
उकिया हे आधारय्‌ परख याना: एकांकीकारयागु सूजनायात 
_ मूल्यांकन यानातःगु दु । गुकि याना एकांकीकारयागु 
एकांकीया मूल्यांकन सही रुपय्‌ यायेगु कूतः जूवंगु दु । युवा 
समालोचकतमध्ये प्रधान हे थुखेपाखे उन्मेष JA न्हापाम्ह 
समालोचक खः। नापं गुगुकथं थःत अपरिहार्य ब तटस्थ रुपय्‌ 
ब्बल तर लिपायागु समालोचनाय्‌ उकियाग्‌ निर्वाह याये फूगु 
खने धाःसा मदु | 

(ने. सं. १०५१) 
नेपालभाषा वहुप्रतिभायुक्त युवा साहित्यकार खः। साहित्यया 
बिभिन्न विधाय्‌ थ्वैगु ल्हाः न्ह्यानाच्बंगु खनेद्‌ | तर फुक्क 
बिधाय्‌ argä निरन्तरतायागु अभाव खनेदु। ÄT समालोचनाय्‌ 
पकड ग्यसु ग्यं घांयेमाः | विषयवस्तु JA दुहां बनाः TT 


विश्लेषण याइगु उकिइ परिस्कृतता खनेदु | नन्दमाया. नन्दमाया 


नकर्मी | ने. सं. १०७४) नेपाली भाषा ब नेपालभाषा निगुलिं 
नं समालोचना sar वःपिं मध्ये नन्दमाया नकर्मी नं छम्ह 
खः | नेपालभाषा समालोचना Ag नेपाली भाषाय्‌ अग्रसर 
E घुंका जक खने दयेक वम्ह खः | VÄI] समालोचना 
विवेचनात्मक ज्‌ | रचनायागु आधारय्‌ रचनाकारयागु 
` व्यक्तित्वया प्रकाश, रचनां थ्यूगु मूल्या निरुपण a रचनां 


sa: सागु प्रवृत्तियात उन्मुख याये 1 värava समालोचना. 


क्षेत्रणा विकासय्‌ योगदान जुइ फैगु छुँ भलसा काये फु तर 


निरन्तरता धाःसा दुगु खनेमढु (ने. सं. 


१०७९) बालगोपाल श्रेष्ठ नेपालभाषा समालोचना साहित्यय्‌ 


`` प्रगतिशील धाराया नव आगन्तुक खः | थ्वैगु समालोचना 
पत्रपत्रिकाय्‌ बराबर पिदनाच्चंगु mag | प्रगतिवादी साहित्यकार 


यात जक कयाः ATA समालोचक खः | नापं प्रगतिवादी 
साहित्यकारपिं जक महान्‌ Afd उलि मग्यं घैगु मन्तुना नं 
खनेदु | 

ने. सं. १०७५) छं द॑ 
न्ह्य:निसे समालोचना क्षेत्रय्‌ सक्रिय जुया बयाच्चंगु दृ। पूर्वीय 
ब पाश्चात्य समालोचनासम्बन्धी फाटफुट रचना प्रकाशित 
जूगु दृ। कतिया रुपय्‌ ने. सं. ११०७ दँय्‌ PATT काव्यय्‌ कवि 
“व्ययित” नांयागु कृति प्रकाशित जूगु खः। अथेहे ने. सं १११७ 
da सिर्जनाया विवेचना नांयागु समालोचना संग्रह नं पिदंगु 
खः | समालोचक माणिकलाल AS थ्वैगु समालोचनात्मक 
प्रतिभा, क्षमता, ज्ञान ब गहन अध्ययन दुगु खँयात स्वीकार 
याना: थ्वैगु महत्तायात बेलुन PET ज्या जक या:गु मखु 
भविष्यया नेपालभाषा समालोचना साहित्यया क्षेत्रया छम्ह 
उत्कष्ट समालोचकया रुपय्‌ प्रतिस्थापित जुइम्ह धकाः 
अधिमूल्यन नापं याना ब्युगु दु | खःला थ्वैगु समालोचना 
व्यवहारिक पक्षपाखे क्वस्वया च्वंगु दःसा प्राध्यापकीय 
समालोचनायागु घेरां मुक्त धाःसा जुइमफु । 


(ने. सं. १०६८) ने. सं ११०९ दँलिपा नेपालभाषा समालोचना 


साहित्यय्‌ खने दयेक AN खः | नापं कति थ्यूगु मयात. जक 
बालाक प्रतिपादन यायेगु कुतः पाखे आग्रहित जूगु खनेदु। 
Tee राजकर्णिकार) ) (ने. सं. १०७९) नेपालभाषा 
समालोचना क्षेत्र अग्रसर जुयावम्ह TA प्रतिभा खः | थी 
थी पत्रपत्रिकाय्‌ थ्वैगु छुं भचा समालोचना पिदंगु दु। रचनायात 
कयाः समालोचनात्मक अध्ययन याइबलय्‌ लेखकयागु 
विशेषतायात विश्लेषण यायेत . स्वः । 
(ने. सं १०७१) नेपालभाषा समालोचना क्षेत्रय्‌ ने दयेक बम्ह | 
नारी प्रतिभा खः। थ्वैगु निपासः नांयागु समालोचनात्मक 
कति ने. सं. १११७ i पिदंगु दु । थ्बैगु समालोचना 
दिवेचनात्मक ज्‌। खःला थ्वैगु समालोचना अध्ययन यायेबलय्‌ 
अध्ययनशीलतायागु परिचय ला प्राप्त ज्‌ तर थःम्हं विचरण ` 
यायेत्यनागु विषलय्‌ पूर्व अध्ययन व अनुसन्धानप्रति मिखा 
तिस्सिगु प्रबृत्ति खनेदु । | 

थ्यंमथ्यं छगू दशक ga समालोचना क्षेत्रय्‌ स्थापित 


qa विजय शंकर मल्ल दारुण, पूर्ण geef, 
au, व. आ. कनकद्वीप, विनोदराज शमा, 


शराम नेवाः आदिपिं थ्व ख्यलय्‌ प्रयासरत dar दृ । 


पलिस्था ४८ 





समालोचना - 


qin saat इलय्‌ ब्यलय्‌ समालोचनात पिदनाच्वंगु दु । तर 
छगू नहगु दिशाबोध याये मफुनि sat थुखेपाखे प्रयत्नशील 
' जुयाच्चंगु खनेद्‌ भविष्य प्रतिस्थापित जुयाः झीगु भाषाया 
समालोचना साहित्ययात बिकास याना: यंकीगु पाखे आशातीत 


AC | 


नेपालभाषा समालोचना साहित्यं थःगु बां क्यूगु 
| alam ZU दशक JA घुंकल | va अवधि दुने आपालं 
समालोचकपिं खनेदयेक वये धुंकल । तर निरन्तरता, 
- अध्ययनशीलता व संयमया अभाबं याना: आपालं समालोचकत 
थःगु ख्यलं तापाना बने नं धुंकल । समालोचना विधाय्‌ जक 
vaal: थःगु प्रतिभा vaha यानावयाच्चंपिं समालोचकपिं 
मध्ये रत्नध्वज जोशी, माधवलाल कर्माचार्य, माणिकलाल 


` भ्रष्ठ, कृष्णचन्द्रसिंह प्रधान प्रवृत्ति प्रमुख . रुपं नां काये बह्‌ 


al अथे हे डा. जनकलाल वैद्ययात नं काये ज्यू | डा. वैद्य 
' अनुसन्धानपाखे प्रतिवद्ध जुया च्वंगु दु। डा. कमलप्रकाश मल्लं 
- नेपालभाषा समालोचना परम्परायात विभाजन यानाः प्यगूगु 


पुचःया रुपय्‌ निरुपण यापिं समालोचकपिं मध्ये इन्द्र माली 
छम्ह त्वताः मेपिंके उलि निरन्तरता खनेमदु | vaar लिपा 
खने दुपिं समालोचकत मध्ये नरमदेशबर प्रधान, डा. चुन्दा 


बज्राचार्य, चन्द्रमान बज्राचार्य, प्रेमशान्ति तुलाधर), जनक 


नेवाः आदि खः। थुमिके प्राध्यापकीय आग्रह उप्बः खनेदु अले 
पाठ्यक्रम दुने लाःगु कृतिइ समालोचना saar: विद्यार्थीवर्गयागु 
उपयोगिताय sa: खनेदु अले पाठ्यक्रम दुने लाःगु कतिइ 
समालोचना च्वया विद्यार्थीवर्गयागु उपयोगिताय्‌ sa 
क्बस्वयाच्चंगु दु | मल्ल के. सुन्दर समालोचकया रुपय 
प्रतिस्थापित जुसा ding थ्व ख्यलं तापाना बनाच्बंगु दृ | 


नेपालभाषा समालोचना व्यावहारिक स्तर यथार्यय्‌ 
अवतरण जूगु दु । समाजशास्त्रीय पद्धतिया समालोचना ` 


मुखरित जुया वनाच्बंगु दृ।थुकि यानाः समालोचना क्षेत्रय्‌ छग 
आभास लुइगु सम्भावना लुया वयाच्चंगु VAS | कन्हय्‌ 


नेपालभाषा समालोचना साहित्य ग्यसुग्यना धिसिमिसि धाया: 


बने फइ घैगु भलसा काये फु। अस्तु g 


ज्यापु महागुथियात भिन्तुना 
नेपाःया राष्ट्रिय संस्कति क्वबियाः वयाच्वंपिं 


ज्यापु समूदाययात जागरण यायेगु तातुनाः 


नेपाल संवत्‌ १११९ दँयात 


` “ज्यापु जागरण दँ - १११९” 


घोषणा जूगु तसक लसताया खँ खः | 


ज्यापु महागुथिया थुगु जागरण अभियान 


सफल ज्वीसा | 


दुनुगलं भिन्तुना ! 


पलिस्था 


अतको नारां, मरु, येँ। 





